Lav et referat af nedenstående tekst:

Tekst:
Den tidligere AaB-spiller Calle Facius fortsætter sin trænergerning i Aalborg Freja. Her skal han fra 1. januar 2009 til 1. juli 2010, træne klubbens bedste herrehold. I øjeblikket ligger holdet på førstepladsen i Kvalifikationsrækken, og kan altså allerede fra efteråret være at finde i Danmarksserien. - Jeg glæder mig meget til at træne Aalborg Freja. Klubben er en traditionsrig klub, som bygger på klubånd. Det er meget værdifuldt, og noget som jeg vil arbejde med, siger Calle Facius. I Aalborg Freja glæder man sig over ansættelsen af den nye cheftræner. - Vi glæder os over at Calle Facius har valgt Aalborg Freja som sit næste trin på trænerkarrieren, og vi er sikker på, at han kan fortsætte den sportslige udvikling for klubben. Aftalen betyder tillige, at klubbens nuværende cheftræner Carsten Reberholt, fortsætter året ud. Tom Nielsen siger om det kommende trænerskift: - Aalborg Freja har haft fire rigtig gode år med Carsten Reberholt, han har gjort et kanon stykke arbejde for klubben, og vi er meget glade for, at han hjælper os ved at fortsætte året ud. Vi ønsker ham al mulig held og lykke fremover.

Referat:
Aalborg Freja har skrevet trænerkontrakt med Calle Facius.